Talle polisiebeamptes pleeg selfmoord | Maroela Media
Die aantal voorvalle van selfmoord onder polisiebeamptes skets 'n donker prentjie, het Nathi Mthethwa, minister van die polisie, Dinsdag gesê.
"Ons statistiek toon dat 34 beamptes tussen Januarie en Junie 2013 selfmoord gepleeg het. Dit is 'n donker prentjie," het Mthethwa in 'n toespraak tydens 'n beraad om selfmoorde te verhoed, gesê.
Mthethwa sê die getal het die polisie gedwing om die stelsels te ondersoek wat polisietrauma hanteer. "Ons ondersoek het bevind dat beamptes selfmoord pleeg deur van hul eie dienspistole gebruik te maak, hulself te hang of om 'n oordosis pille te drink."
Swak finansiële bestuur, persoonlike trauma en geestesgesondheid is van die grootste oorsake vir selfmoord. "Die polisie moet soms gruwelike tonele afbaken ná padongelukke waarin onskuldige mense omgekom het. Sommige van die tonele is só erg dat ons dit nie eers hier kan beskryf nie," het Mthethwa bygevoeg. Hy sê die samelewing moet erken dat polisiebeamptes onder moeilike omstandighede werk. "In baie gevalle is hulle nie emosioneel of sielkundig toegerus om stresvolle situasies te hanteer nie, en dit lei gereeld tot 'n katastrofiese impak op hul geestesgesondheid."
Altesaam 73 beamptes het in 2009 selfmoord gepleeg; 97 in 2010; 85 in 2011 en 98 in 2012. Mthethwa doen 'n beroep op polisiebeamptes om professionele berading te ondergaan wat gratis aan hulle beskikbaar gestel word.
Ek het nou 'n hele tydjie getwyfel of ek moet kommentaar lewer maar my nuuskierigheid het die oorhand gekry. Bostaande is 'n baie hartseer storie, ek was self lid van die Suid Afrikaanse Polisie Diens van 1984 tot 2000. Punt 1: Ek sal graag wil weet wat is die range van die meerheid lede wat selfmoord pleeg. Is dit lae range of senior offisier? Punt 2: In die huidige situasie bly ons swart/wit/bruin polisiebeamptes nog steeds in "townships" en word hulle geteiken vir hulle vuurwapens of hulle families word geteiken wanneer hulle by die werk is. Punt 3: Bogenoemde maak… Lees meer »
Geen simpatie …. dis deals wat verkeerd geloop het en hulle wil nie dat dit bekend gemaak word! Lot siek spul in polisie.
Ek het persoonlik van iemand in die diens verneem dat die " Gratis professionele berading" nie so wonderlik is as wat daar voorgegee word nie.